  Россиысь йӧскалык филармонической оркестрлэн пресс-службаез Анжелика Тихонова корреспондент 0+ Ижын 12-тӥ инвожое, Карлэн нуналаз, СССР-ысь калык артистлэн Владимир Спиваколэн кивалтэмез улсын Россиысь йӧскалык филармонической оркестр шудоз. Со сярысь Удмуртиысь кун филармонилэн пресс-службаез ивортӥз. Драмая ӟуч театрлэн сцена вылаз со Пётр Чайковскийлэсь 5 номеро симфонизэ, Эдвард Григлэсь Генрик Ибсенлэн «Пер Гюнт» драмаезлы гожтэм крезьгурзэ но оркестрен фортепианолы концертсэ шудоз. Солистказы калыккуспо конкурсъёслэн лауреатсы, пианистка Мариамна Шерлинг луоз. Со сяна, Владимир Спиваковлэн оркестрез 11-тӥ инвожое Воткаын но шудоз. Отын артистъёс Пётр Чайковскийлэн балетъёсысьтыз крезьгуръёсты быдэстозы: «Лебединое озеро», «Щелкунчик», «Спящая красавица». Со сяна, Игорь Стравинскийлэн «Поцелуй феи» балетэзлы крезьгурысь дивертисментэз шудозы. Тегъёс: Удмуртия Ижкар Вотка Мерлык крезьгур Лулчеберет Карлэннуналэз  